Diari Oficial de la Generalitat Valenciana


Sumari del DOGV 5543, del 27-06-2007 (2007/8102)

RESOLUCIÓ de 23 de maig de 2007, del Servici Territorial d'Energia, per la qual se sotmet a informació pública la sol·licitud d'autorització administrativa, l'aprovació del projecte d'execució d'instal·lacions i el reconeixement, en concret, de la utilitat pública del projecte denominat antena d'alta pressió A per a subministrament de gas natural al terme municipal de Benissa, als termes municipals de Teulada i Benissa, així com l'Estudi d'impacte ambiental. Expedient. CBREDE/2007/33/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5543

Data del DOGV
:   27-06-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/8102


Data del document
:   23-05-2007

Organisme emissor
:   Conselleria d'Infraestructures i Transport

Tipus de document
:   Informació Pública

RESOLUCIÓ de 23 de maig de 2007, del Servici Territorial d'Energia, per la qual se sotmet a informació pública la sol·licitud d'autorització administrativa, l'aprovació del projecte d'execució d'instal·lacions i el reconeixement, en concret, de la utilitat pública del projecte denominat antena d'alta pressió A per a subministrament de gas natural al terme municipal de Benissa, als termes municipals de Teulada i Benissa, així com l'Estudi d'impacte ambiental. Expedient. CBREDE/2007/33/03. [2007/8102]
Als efectes previstos en els articles 73 i 104 de la Llei 34/1998, de 7 d'octubre, del Sector d'Hidrocarburs; en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural; en relació amb els articles 17.2 de la Llei d'Expropiació Forçosa i 56 del seu Reglament (Decret de 26 d'abril de 1957); així com en el Reglament (Decret 162/1990, de 15 d'octubre) per a l'execució de la Llei 2/1989, de 3 de març, d'Impacte Ambiental de la Generalitat Valenciana, se sotmet a informació pública la sol·licitud d'autorització administrativa, l'aprovació del projecte d'execució d'instal·lacions, el reconeixement en concret, de la utilitat pública i l'estudi d'impacte ambiental del projecte denominat antena d'alta pressió A per a subministrament de gas natural al terme municipal de Benissa, als termes municipals de Teulada i Benissa, a la província d'Alacant, les característiques de la qual es detallen a continuació:
Peticionari: Gas Alicante, SAU, amb domicili a Alacant, al carrer Nou, 1 bis.
Objecte de la petició: autorització administrativa, aprovació del projecte d'execució d'instal·lacions i reconeixement, en concret, de la utilitat pública del projecte denominat antena d'alta pressió A per a subministrament de gas natural al terme municipal de Benissa, als termes municipals de Teulada i Benissa, a la província d'Alacant, així com la Declaració d'Impacte Ambiental.
Característiques de les instal·lacions:
Traçat: té com a origen la posició P-04 del gasoducte de transport secundari Marina Alta (Fase II), situat a Teulada, i es dirigix cap al sud, i discorre a dos metres en paral·lel a este gasoducte, i creua el FFCC Dénia - Alacant, la N-332 i el camí ramader calçada assagador del Cano fins a entrar a Benissa, on voreja el polígon industrial la Pedrera. En arribar al paratge la Foia, gira al sud i se separa el gasoducte Marina Alta (Fase II) fins a acabar en les proximitats de la població de Benissa, on s'instal·larà un armari de regulació i mesura, des del qual partirà la xarxa de distribució del municipi.
Canonada: d'acer al carboni segons especificació API 5L Gr B, de 4''de diàmetre amb una longitud total de 5.444 metres lineals i pressió màxima de servici de 16 bar relatius.
Instal·lacions auxiliars: estació de regulació i mesura de cabal nominal 2 x 3.000 Nm³/h, vàlvules de seccionament i derivació i vàlvules de tall tipus bola.
Pressupost: 466.651,18 euros.
El projecte inclou la relació concreta i individualitzada dels béns i dels drets afectats.
L'afectació a finques de propietat privada derivada de la construcció del projecte, es concreta de la forma següent:
Un: expropiació forçosa dels terrenys sobre els quals s'han de construir les instal·lacions fixes en superfície.
Dos: per a les canalitzacions:
a) Imposició de servitud permanent de pas de gas al llarg del traçat de la conducció, amb una amplària de 4 metres, 2 a cada costat de l'eix, per on discorrerà soterrada la canonada o canonades que es requerisquen per a la conducció del gas. Esta servitud que s'establix estarà subjecta a les limitacions al domini següents.
1. Prohibició d'efectuar treballs de llaurada o semblants a una profunditat superior a cinquanta centímetres, així com de plantar arbres o arbustos a una distància inferior a dos metres a comptar des de l'eix de la canonada.
2. Prohibició de realitzar qualsevol tipus d'obres, construcció, edificació o efectuar cap acte que poguera danyar o pertorbar el bon funcionament de les Instal·lacions a una distància inferior de 5 metres de l'eix del traçat, a l'un i l'altre costat d'este. Esta distància podrà reduir-se sempre que se sol·licite expressament i es complisquen les condicions que en cada cas fixe l'òrgan competent de l'administració.
3. Lliure accés del personal i dels equips necessaris per a poder mantindre, reparar o renovar les instal·lacions amb pagament, si és el cas, dels danys que s'ocasionen.
4. Possibilitat d'instal·lar les fites de senyalització o delimitació i els tubs de ventilació, així com de realitzar les obres superficials o subterrànies que siguen necessàries per a l'execució o el funcionament de les instal·lacions.
b) Ocupació temporal dels terrenys necessaris per a l'execució de les obres, de la franja que es reflectix per a cada finca en els plans parcel·laris d'expropiació. En esta zona es farà desaparéixer, temporalment, qualsevol obstacle i es realitzaran les obres necessàries per a l'estesa i la instal·lació de la canalització i els elements annexos, i executar els treballs o operacions necessàries a estos fins.
Tres: per al pas dels cables de connexió i elements dispersius de protecció catòdica:
a) Imposició de servitud permanent de pas en una franja de terreny d'un metre d'ample, per on discorreran soterrats els cables de connexió. Per als llits dispersius de la protecció catòdica, la franja de terreny, on s'establix la imposició de servitud permanent de pas, tindrà com a amplària, la corresponent a la de la instal·lació més un metre a cada costat. Estes franges estaran subjectes a les limitacions següents:
- Prohibició d'efectuar treballs de llaurada o semblants a una profunditat superior a cinquanta centímetres, de plantar arbres o arbustos i realitzar qualsevol tipus d'obres, construcció o edificació a una distància inferior a 1,5 metres, a cada costat del cable de connexió o del límit de la instal·lació soterrada dels llits dispersius, i es pot exercir el dret a talar o arrancar els arbres o arbustos que hi haguera a distància inferior a la indicada.
- Lliure accés del personal i dels elements necessaris per a poder vigilar, mantindre, reparar o renovar les instal·lacions, amb pagament si és el cas, dels danys que s'ocasionen.
Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació, i en la qual es podrà fer desaparéixer qualsevol obstacle, així com realitzar les obres necessàries per a l'estesa i el muntatge de les instal·lacions i elements annexos, i executar les obres o les operacions necessàries a estos fins.
El que es fa públic perquè se'n prenga coneixement i especialment els propietaris de terrenys i la resta de titulars afectats per este projecte, la relació dels quals s'inserix al final d'este anunci perquè puga ser examinat l'expedient en el Servici Territorial d'Energia d'Alacant de la conselleria d'Infraestructures i Transport, situat a la Torre Generalitat, Rambla Méndez Núñez 41, planta 5a (CP 03705), i presentar les al·legacions que consideren oportunes en el termini de trenta dies comptadors a partir de l'endemà de la inserció d'este anunci. Els plans parcel·laris podran ser igualment consultats als ajuntaments afectats.
Alacant, 23 de maig de 2007.- El cap del Servici Territorial d'Energia: Miguel García Mengual.